Kawasan Tadahan Air Tengah

Kawasan Tadahan Air Tengah adalah sebuah kawasan perancangan yang ditetapkan dan salah satu daripada dua kawasan tadahan air di Singapura. Takungan air utama negara seperti MacRitchie, Upper Seletar, Upper Peirce dan Lower Peirce terletak di kawasan ini.

Kawasan tadahan air ini terletak tengah-tengah negara pulau Singapura, dan kawasan ini sebahagian besarnya menempatkan Hutan Simpanan Kawasan Tadahan Air Tengah, yang turut juga menempatkan beberapa tempat riadah seperti Taman Haiwan Singapura, Safari Malam dan Safari Sungai.

Hidupan liar
Takungan MacRitchie mempunyai beberapa haiwan yang bermastautin di situ seperti burung, monyet dan biawak. Malahan pula, HSCB Treetop Walk, sebuah jambatan gantung yang berada di kawasan itu menjadi tempat tumpuan bagi para pemerhati burung dan pelancong.

Burung-burung seperti lang siput (Haliaeetus leucogaster) boleh ditemui di Takungan Upper Seletar.

Rujukan

Kategori:Daerah Utara, Singapura